Anjing gunung Bern

**Anjing gunung Bern**, **anjing lembu Bern**, **anjing Dürrbach**, atau ***dürrbächler*** ialah satu baka anjing besar yang berasal dari kanton Bern, Switzerland dan Banjaran Alp Switzerland. Ia merupakan salah satu daripada empat baka anjing jenis *[[sennenhund]]*, dengan akar leluhur pada mastif Rom. Unsur "Bern" pada namanya merujuk kawasan asal usul baka ini di Kanton Bern dan bahagian "*Sennenhund*" dalam nama aslinya diterbitkan daripada perkataan *Senne* dalam bahasa Jerman ("padang ragut Alp") dan *Hund* ("anjing"), kerana ia menemani para gembala dan penternak tenusu Alp yang dipanggil *Senn*. *Sennenhund* besar, yang dahulunya digunakan sebagai anjing ladang umum, juga menarik kereta sebagai haiwan tarikan. Baka ini diiktiraf secara formal pada tahun 1912.

## Sejarah

Dari segi sejarah, sekurang-kurangnya di sesetengah tempat, baka ini dipanggil *Dürrbachhund* ("anjing Dürrbach") atau *Dürrbächler*, sempena sebuah pekan kecil (Dürrbach) yang kerap mempunyai anjing besar ini.

Anjing ini mempunyai akar pada mastif Rom.

Baka ini digunakan sebagai anjing ladang serba guna untuk menjaga harta benda dan untuk menggiring lembu tenusu di sepanjang jarak jauh dari ladang ke padang ragut Alp. Para peladang menggunakan anjing ini untuk mengangkut kereta susu dan keju mereka dan dikenali oleh orang tempatan sebagai "anjing keju". Pada awal tahun 1900-an, para penggemar mempamerkan beberapa contoh anjing besar ini dalam pertunjukan di Bern dan pada tahun 1907 segelintir pembiak baka dari rantau Burgdorf mengasaskan kelab baka pertama, iaitu *Schweizerischer Dürrbach-Klub*, dan mengarang piawaian pertama yang mentakrifkan anjing ini sebagai baka terpisah. Menjelang tahun 1910, sudah ada 107 anggota berdaftar bagi baka ini. Terdapat sekeping foto seekor anjing gunung Bern pekerja, yang bertarikh tahun 1905 di kawasan rehat Fumee Fall di Quinnesec, Michigan.

Pada tahun 1937, American Kennel Club mengiktiraf baka ini. Kini, kelab ini mengelaskannya sebagai anggota Kumpulan Pekerja. Di Amerika Syarikat, anjing gunung Bern semakin popular dengan menduduki tempat ke-19 dalam American Kennel Club pada tahun 2024.

Anjing ini sangat popular sebagai anjing keluarga di negara-negara berbahasa Jerman. Verband für das Deutsche Hundewesen menyenaraikan anjing gunung Bern di kedudukan ke-11 bagi setiap kelahiran hidup pada tahun 2014.

## Penampilan

### Pewarnaan
Seperti *sennenhund* lain, anjing gunung Bern ialah anjing besar dan berat dengan lapis bulu triwarna distingtif, iaitu hitam dengan dada putih dan tanda-tanda berwarna karat di sebelah atas mata, di sisi mulut, di hadapan tungkai, dan di sekitar dada putih. Walau bagaimanapun, ia merupakan satu-satu baka *[[anjing gunung Switzerland|sennenhund]]* denga lapis bulu panjang. Ideal bagi individu bertanda sempurna memberikan kesan rupa bentuk ladam putih di sekitar hidung yang sentiasa hitam. Terdapat "palang Switzerland" putih pada dada apabila dipandang dari hadapan. "Kucupan Switzerland" ialah tanda putih yang biasanya terletak di belakang leher, namun mungkin menjadi sebahagian leher. Gelang lengkap tidak mematuhi piawaian jenis. Piawaian baka AKC menyenaraikan, sebagai syarat penyingkiran, warna mata biru dan mana-mana warna tanah selain hitam.

### Julat tinggi dan berat
Jantan berdiri setinggi sekitar  pada paras kelasa, manakala betina pula setinggi sekitar ; tinggi ideal menurut piawaian baka antarabangsa adalah dalam julat  dan  masing-masing. Berat adalah hampir-hampir dalam julat  untuk jantan dan  untuk betina.

### Trait fizikal
Sebagai baka yang dianggap sebagai baka bermulut kering, anjing gunung Bern adalah lebih panjang sedikit daripada ketinggiannya, sangat berotot, dengan belakang kuat dan lebar. Kepala anjing gunung Bern adalah rata di bahagian atas dengan stop sederhana dan telinganya bersaiz sederhana, berbentuk segi tiga, terletak tinggi-tinggi, dan membulat di puncak. Giginya memiliki gigitan gunting. Tungkai anjing gunung Bern adalah lurus dan kuat dengan jari kaki bulat dan melengkung. Kuku embun anjing gunung Bern kerap ditanggalkan. Ekor lebatnya terangkat rendah-rendah.


Chien @ Plateau de Beauregard (50882152483) (cropped).jpg|Di dalam salji
Bernese Mountain Dog - 9 months.JPG|Pada usia sembilan bulan
Miruku, come here! (8730765020).jpg|Berlari
Sezare the dog (cropped).jpg|Tangkapan dekat kepala


## Kesihatan

### Masalah perubatan

Anjing gunung Bern mempunyai kekerapan tinggi bagi neoplasia. Sebuah kajian mendapati bahawa 55% daripada jumlah kematian dapat diatributkan kepada kanser. Baka ini mempunyai prevalens tinggi bagi displasia siku, dengan kajian yang menyatakan prevalens daripada 13.91% hingga 26%. Satu alel bagi gen SOD1: SOD1:c.52T hanya pernah ditemukan pada anjing gunung Bern dengan 3.5% daripada jumlah anjing gunung Bern yang mempunyai alel ini. Mutasi ini dikaitkan dengan mielopati degeneratif anjing. Satu lagi mutasi yang dikaitkan dengan keadaan ini — namun tidak eksklusif kepada baka ini — mempunyai prevalens sebanyak 38% pada anjing gunung Bern. Anjing gunung Bern mempunyai prevalens meningkat bagi glomerulonefritis berantarakan imun. Sebuah kajian Switzerland mendapati bahawa kedua-dua insiden dan mortaliti bagi penyakit ginjal adalah lebih tinggi pada baka ini berbanding dengan mana-mana yang lain — insiden adalah 3.2 kali lebih tinggi berbanding dengan purata dan mortaliti adalah 8.2 kali nilai purata. Baka ini mempunyai risiko tinggi untuk menghidap mastositoma bergred tinggi, dengan sebuah kajian Austria yang mendapati bahawa anjing gunung Bern adalah tiga kali lebih berkemungkinan untuk menghidap keadaan ini berbanding dengan populasi umum.

Histiositosis ialah satu kumpulan jarang bagi kecelaruan yang melibatkan tokokan histiosit di dalam tisu dan organ yang menyebabkan kerosakan terhadap tisu atau organ itu. Ini mungkin benigna atau malignan. Histiositosis malignan ialah penyakit kanser berbilang sistem cepat progresif yang menjejaskan anjing gunung Bern. Ini merupakan penyakit keluarga dengan nilai kebolehwarisan sebanyak 0.298 dan menyumbangkan seperempat daripada semua tumor pada baka ini. Keadaan histiositosis lain seperti histiositosis sistemik dan histiositosis kutis adalah lebih prevalen pada baka ini. Mutasi yang telah dikenal pasti yang dipercayai memainkan peranan merupakan mutasi terhadap gen-gen yang membantu menindas tumor, termasuk: CDKN2A/B, PTEN, dan RB1. Satu lagi mutasi berkaitan adalah dengan gen PTPN11, yang diketahui berkaitan dengan histiositosis dan kanser pada manusia.

Anjing gunung Bern ialah salah satu baka yang lebih lazim terjejas akibat penyakit von Willebrand jenis I.

### Jangka hayat
Walaupun baka lebih besar mempunyai jangka hayat lebih rendah berbanding dengan baka lebih kecil, jangka hayat anjing gunung Bern adalah masih rendah walaupun berbanding dengan baka dengan saiz serupa.
* Dalam sebuah kajian Switzerland tahun 2016, jangka hayat didapati sebanyak 8.4 tahun, berdasarkan kematian bagi 381 daripada 389 ekor anjing dalam kajian.
* Sebuah kajian Belanda tahun 2013 mendapati jangka hayat sebanyak 8 tahun.
* Sebuah kajian United Kingdom tahun 2024 pula mendapati jangka hayat sebanyak 10.1 tahun berbanding dengan 12 tahun untuk baka silang dan 12.7 tahun untuk baka tulen.
* Sebuah kajian Perancis tahun 2013 mendapati jangka hayat sebanyak 8.1 tahun.
* Sebuah kajian Sweden dari tahun 2005 mendapati bahawa 72% daripada jumlah anjing gunung Bern telah mati sebelum mencapai usia 10 tahun.

## Penjagaan

### Kegiatan
Perangai tenang anjing gunung Bern menjadikannya amat sesuai untuk menarik kereta beroda atau gerabak kecil, yang merupakan tugas yang dilakukan olehnya pada asalnya di Switzerland. Dengan pelatihan betul, ia seronok membawa kanak-kanak yang menaiki kereta beroda tarikan atau menyertai perarakan, seperti perarakan percutian Conway, New Hampshire. Kelab-kelab anjing gunung Bern rantauan kerap menawarkan bengkel *[[penarikan (anjing)|carting]]*. Pertandingan *carting* diadakan untuk baka ini.

Pada 1 Julai 2010, anjing gunung Bern menjadi layak untuk bertanding dalam Acara Penggembalaan AKC. Naluri dan kebolehlatihan penggembalaan dapat diukur dalam ujian penggembalaan tanpa persaingan. Anjing gunung Bern yang menunjukkan naluri penggembalaan asasi dapat dilatih untuk bertanding dalam ujian penggembalaan.

Baka ini "bertenaga, berperhatian, terburu-buru", tetapi tidak cenderung untuk menggigit. Ia cenderung untuk menjadi terikat dengan satu orang dan mempunyai keraguan semula jadi terhadap orang asing. Di Switzerland, ia cemerlang dalam penjagaan kawanan ternakan, terutamanya di rantau berbukit-bukau. Ia tidak mudah penat, kerap tidak mudah dikawal, tahan terhadap musim sejuk paling sejuk, dan merupakan penjaga cemerlang bagi kandang atau rumah. Ia telah digunakan oleh pihak polis di Switzerland.

## Anjing terkenal
* **Hercules** ialah anjing milik pemain suku belakang Pittsburgh Steelers, Ben Roethlisberger, yang dibawa pulang oleh beliau dari kawasan Emmental di Switzerland semasa lawatan seminggu pada tahun 2006 untuk menemukan asal usul keluarga beliau di negara itu.
* **Sasha** ialah seekor anjing gunung Bern yang mengekori seekor kambing ke tebing dan selamat daripada kejatuhan selama tempoh tiga hari di atas pentas ais sambil menunggu untuk diselamatkan.
* **Smelly** dan **Harvey Milkbone** merupakan dua ekor anjing gunung Bern yang dimiliki oleh watak Bryan (Andrew Rannells) dan David (Justin Bartha) dalam siri televisyen tahun 2012 *[[The New Normal (siri televisyen)|The New Normal]]*.
* **Buttercup** ialah seekor anjing gunung Bern dalam siri televisyen *[[9-1-1: Lone Star]]*.
* **Ohly** ialah seekor anjing gunung Bern di Kanada yang menjadi terkenal selepas hilang dan kemudian ditemukan di Gunung Seymour di kawasan berbahaya yang dikenali sebagai "Suicide Gulley". Para anggota North Shore Rescue, sebuah pasukan penyelamat gunung tempatan, menjejak, mengesan, dan menyelamatkan Ohly.
* **Quincey von Wiesmadern**, telah muncul dalam pelbagai video dengan Hansi Hinterseer, seorang penyanyi Austria, penghibur, dan bekas ahli Pasukan Ski Austria.
* **Hannah** ialah inspirasi kehidupan sebenar untuk protagonis bagi buku-buku kanak-kanak seperti *A Beach Day for Hannah* dan *A Snow Day for Hannah* karya Linda Petrie Bunch.
* **Argus** dan **Fiona** merupakan dua ekor anjing gunung Bern yang ditembak dan dibunuh apabila kedua-duanya memasuki halaman jiran. Jiran yang menembak anjing-anjing itu mengakui bahawa dia bertindak keterlaluan. Undang-undang negeri Pennsylvania menyatakan bahawa manusia bebas untuk membunuh haiwan yang menyerang haiwan bela jinak. Lelaki itu takut akan kemungkinan serangan ke atas biri-birinya, yang berada di kawasan ragut berpagar. Serangan ke atas ladang jiran telah berlaku dan mengakibatkan kematian beberapa ekor haiwan pada tahun sebelumnya, walaupun jenis anjing yang menyerang haiwan tersebut bukan anjing gunung Bern. Walau bagaimanapun, memandangkan tiada serangan yang berlaku semasa penembakan itu, penembak didakwa dengan dua pertuduhan kezaliman ke atas haiwan dan satu pertuduhan membahayakan orang lain secara melulu, yang keduanya oleh sebab terdapat sebuah rumah dalam garisan tembakan yang mungkin. Tiada penghuni di rumah semasa penembakan. Peguam pendakwa teragak-agak tentang membawa pertuduhan. Pada 11 September 2013, penembak disabitkan atas dua pertuduhan kezaliman terhadap haiwan. Dia berdepan dengan hukuman penjara sehingga lima tahun bagi setiap pertuduhan.
* **Izzy** terselamat daripada kemusnahan rumah keluarganya di California Utara dalam kebakaran hutan California Utara Oktober 2017 dan muncul dari hutan dengan ekor bergoyang-goyang ketika keluarganya menyiasat runtuhan itu. Ahli keluarga merakamkan pertemuan semula itu dalam video.
* **Bród** dan **Síoda**, dua ekor anjing peliharaan milik Presiden Ireland, Michael D. Higgins. Síoda mati pada 19 September 2020. Pada Mac 2021, seekor anak anjing baharu bernama **Misneach** pertama kali difotografkan dengan Presiden Higgins. Bród mati pada 22 April 2023.
* **Stella** ialah seekor anjing gunung Bern di Plymouth, Michigan, yang mempunyai dua buah restoran yang dinamai sempenanya, "Stella's Black Dog Tavern" dan "Stella's Trackside". Ia juga mempunyai sebuah buku yang ditulis mengenainya yang berjudul *Introducing Stella*.

## Penyelamatan
* **Nico** (2015), seekor anjing gunung Bern angkat, menjadi wira apabila ia menyelamatkan dua orang yang dihanyutkan ke lautan oleh arus simbar California.
* **Bella** menyelamatkan pemiliknya Chris Larocque dari rumah terbakar dengan menarik beliau keluar. Pemiliknya mengalami mobiliti berkurang akibat kecederaan yang diperoleh dan berkata bahawa beliau pasti terkorban tanpa bantuan Bella.
* **Oakley** (2014) menyelamatkan keluarganya dengan duduk di atas kepala pemiliknya sehingga beliau bangun apabila kondo ski mereka di Vermont terbakar pada lewat malam.
* **Ben**, seekor kacukan anjing gunung Bern/*collie* sempadan, menyelamatkan keluarganya daripada kebakaran yang bermula selepas mereka mula tidur. Ia memaklumkan pengasuh yang dapat membawa kedua-dua kanak-kanak itu dan Ben keluar ke tempat selamat.

## Catatan

## Rujukan

## Bacaan lanjut

* 
* 
* 
* 
* 
* 
* 
* 
* 
* 
* 
* 
* 
* 
* 
* 
*